Igraine
Igraine ili Ygrayne, Yguerne, Igerne, je jedan od likova mita o Kralju Arthuru, ona je po legendi bila žena Uthera Pendragona i Arthurova majka.

U nju se Uther zaljubio još dok je bila u braku sa Vojvodom od Cornwalla, koji se u nekim izvorima zove Gorlois. Utherova strast prema Igraine bila je uzrok jaza između njega i njezina muža, koji ju je on držao čvrsto zatočenu svom neprobojnom zamku kod Tintagela. 
Uther koji je izgarao od želje za Igrainom, angažirao je čarobnjaka Merlina da ga oblikom prevori u njena muža. Tako prerušen uspio je ući u zamak i provesti noć s Igrainom. Iz tog snošaja začet je ArthurNakon što je vojvoda poginuo u bitci, Uther se oženio sa Igrainom, ali kad se rodio Arthur, on je morao biti predan Merlinu,  jer je to bio uvjet pod kojim je Merlin odlučio pomoći Utheru. 

Prema Geoffreyu od Monmoutha i ostalim piscima arturovskih legendi, Igraine i Uther su imali i kćer po imenu Anna. 

U Thomas Maloryjevom Le Morte Darthur (Arthurova smrt), Igraina je već imala tri kćeri prije nego što se udala za Uthera; Morgause, Morgan le Fay i Elaine. U romantičnoj poemi  iz 13. vijeka - Arthour i Merlin, Igraine se zove Ygerne a  prije nego što se udala za Uthera, bila je u braku s kraljem Harinanom od Gaskonje, pa nakon tog sa Hoelom Vojvodom od Cornwalla, a tek nakon tog se udala za njegova nasljednika iz Cornwalla (koji se zvao Tintagel a ne Gorlois).

Izvori

Vanjske veze 
 Igraine na portalu Camelot Project 

Arturijanski likovi
Arturijanske legende